CELEX: 62019TN0611
Language: da
Date: 2019-09-09 00:00:00
Title: Sag T-611/19: Sag anlagt den 9. september 2019 – Iniciativa ciudadana - Derecho de la UE, derechos de las minorías y democratización de las instituciones españolas mod Kommissionen

28.10.2019   
            
            
               DA
            
            
               Den Europæiske Unions Tidende
            
            
               C 363/32
            
         
      Sag anlagt den 9. september 2019 – Iniciativa ciudadana - Derecho de la UE, derechos de las minorías y democratización de las instituciones españolas mod Kommissionen
      (Sag T-611/19)
      (2019/C 363/41)
      Processprog: spansk
      
         Parter
      
      
         Sagsøger: Iniciativa ciudadana - Derecho de la UE, derechos de las minorías y democratización de las instituciones españolas (ved advokaterne G. Boye, I. Elbal Sánchez, E. Valcuende Sillero og I. González Martínez)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse 2019/1182 af 3. juli 2019, hvorved det afslås at registrere borgerinitiativet »EU-lovgivning, minoritetsrettigheder og demokratisering af spanske institutioner«, annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Søgsmålet er anlagt til prøvelse af Kommissionens afgørelse imod ovennævnte initiativ, hvori Kommissionen blev opfordret til at fremsætte et forslag til EU-retsakt vedrørende følgende emner: legalitetsprincippet og retssikkerhedsprincippet, domstolenes uafhængighed og upartiskhed, magtadskillelse, forsamlingsfrihed, ytringsfrihed, ret til frie valg, ret til frihed og ret til ligebehandling.
      I den anfægtede afgørelse blev det vurderet, at de foreslåede handlinger falder uden for Kommissionens beføjelse til at fremsætte et forslag til EU-retsakt til gennemførelse af traktaterne.
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om tilsidesættelse af grundlæggende processuelle krav.
                  
                              —
                           
                           
                              Det gøres i denne forbindelse gældende, at den anfægtede afgørelse er i strid med artikel 296, stk. 2, TEUF, ifølge hvilken bestemmelse retsakter udstedt af Den Europæiske Unions institutioner skal begrundes, og artikel 4, stk. 3, andet afsnit, i Europa-Parlamentets og Rådets forordning (EU) nr. 211/2011 af 16. februar 2011 om borgerinitiativer (1), som bestemmer, at Kommissionen, når den afslår at registrere et forslag til borgerinitiativ, skal oplyse initiativtagerne om »begrundelsen herfor«.
                           
                        
            
                  2.
               
               
                  Andet anbringende om tilsidesættelse af traktaten eller af retsregler vedrørende dens gennemførelse
                  
                              —
                           
                           
                              Det gøres i denne forbindelse gældende, at den anfægtede afgørelse om afslag er i strid med artikel 11 TEU, artikel 24, stk. 1, TEUF og artikel 4, stk. 2, litra a)-c), i ovennævnte forordning, som gennemfører disse traktatbestemmelser.
                           
                        
            
                  3.
               
               
                  Tredje anbringende om karakteren af de handlinger, som foreslås i borgerinitiativet.
                  
                              —
                           
                           
                              Det gøres i denne forbindelse gældende, at ingen af de emner, som behandles i borgerinitiativet, åbenbart falder uden for Kommissionens beføjelse til at foreslå en EU-retsakt med henblik på at gennemføre traktaterne.
                           
                        
            
                  4.
               
               
                  Fjerde anbringende om, at borgerinitiativet passer ind i den EU-retlige ramme.
                  
                              —
                           
                           
                              Det gøres i denne forbindelse gældende, at det fremgår af ordlyden af artikel 4, stk. 2, litra b), og artikel 2, stk. 1, i forordning nr. 211/2011 og af selve indholdet af det initiativ, som er genstand for sagen, at alle krav i henhold til forordningen i det foreliggende tilfælde er opfyldt, og at initiativet derfor burde være blevet registreret.
                           
                        
            
         (1)  EUT 2011, L 65, s. 1.